آذربایجان شاعری و ژورنالیستی ائلدار موغانلینین۶۰ یاشی موناسیبتیله «ادبیات سئونلر» گروهو طرفیندن ترتیب ائدیلمیش تدبیر اساسیندا، «۶۰ یاشین شرفلی حیات یولو» عنوانلی خاطیره کیتابی یاییلمیشدیر. ۳۲۸ صحیفهلیک بو کیتاب، تانینمیش آذربایجان ادبیاتشناس و تنقیدچیسی جناب «همت شهبازی»نین رئداکتورلوغو و کریم قربانزاده، مرجان منافزاده و ویدا حشمتینین امکداشلیغی ایله نشره حاضیرلانمیش و «حکیم نظامی گنجهای» انتشاراتی طرفیندن یاییلمیشدیر.
کیتابا تدبیرده اشتراک ائدهن: حسن ریاضی(ایلدیریم)، ناصر داوران، همت شهبازی، مرتضی مجدفر، ارشد نظری، حاجی هریزلی، نریمان ناظیم، هادی قاراچای، رامیز تاینور، زهرا یاسمن، حبیب فرشباف، رحیم خیاوی، فریبا مرتضایی، کبری میرحسینی، عبدالله یالچین، حیدر آرازلی، روشن نوروزی و کریم قربانزادهنین یازیلاریندان علاوه، آلتمیشینجی ایللر ائلدار موغانلی حاقیندا یازیلمیش اوستاد یحیی شیدا، صابر نبی اوغلو امیروف و میانالی علیرضانین مفالهلری ده داخیلدیر. بونلاردان علاوه، کیتابدا ائلدار موغانلینین مختلف ایللرده یازیلمیش شعرلریندن و ادبی تنقیدی مقالهلریندن ده نمونهلر وئریلمیشدیر.
«۶۰ یاشین شرفلی حیات یولو» کیتابینی ۸۴۰۰۰ تومن قیمتینده کیتاب ماغازالاریندا و «حکیم نظامی گنجهای» انتشاراتی ایله علاقه ساخلاماقلا الده ائتمک اولار. علاقه نومرهلری و عنوانلار:
تلفن: ۰۹۱۴۸۶۰۶۹۶۶ – ۰۴۱۳۵۵۴۰۰۵۲
سایت: www.nezamibook.ir
ایمیل: nezami.pub@gmail.com
عنوان: تبریز، طالقانی خیاوانینین باشلانیشی، نورافزا بیناسی، بیرینجی قات
azb_Arab azb_Arab azb_Arab pes_Arab ltg_Latn zho_Hant azb_Arab